
A székely viselet 


e A székely viseletnek nevezett öltözet egykor általánosan használt volt, azonban 

ma leginkább ünnepi viseletként hordják. Az utóbbi években igen 
leegyszerűsödött, részben a megváltozott körülményeknek (kendertermelés, 
posztóványolás megszűnése). Mindez azt eredményezte, hogy a korábbi 
leírásokban szereplő díszes, ünnepi viselet ma már alig lelhető fel. 


e A székely viselet tájegységenként és évszakonként is mutatott eltéréseket, bár a 
férfi viselet nem rendelkezik olyan sok változattal, mint a női. Mindennapi és 
ünneplő változatait sem különböztették meg általában, hanem a férfiember 
újabb ruhadarabjait ünnepek alkalmával vette fel, a régebbi ruhadarabokat a 
hétköznapi munkaalkalmakkor használták. 


e A székely harisnya kialakulása határőrkatonaság intézményével függ össze, 
ugyanis az egyenruha alig különbözött a köznapi viselettől; pontosabban az 
egyenruhán jelentkező megkülönböztető színjelzések átkerültek a népviseletbe 
is, mint ahogyan megmaradtak a már rég időszerűtlenné vált rendi 
megkülönböztető sajátosságok is. 


A csikszentdomokosi férfi ing 


e A férfiak ingje a nókéhez hasonlóan a bevarrott ujjú ingtípushoz 
tartoznak, amit a székely harisnyába becsíptetve viselnek. 


e Régebben kendervászon volt az ing anyaga, manapság egyszerűbb 
fehér gyolcs, vagy lenvászon. Elöl rancolt, csikonkent vasalt mintázat 
díszíti, az ujjak buggyosak, bőre szabottak, ám a kézelőnél és a 
visszahajtható gallérnál gombokkal szorítják le. 


e Egyenes szabású darabból varrják, kivéve a T alakú kivágást. Létezik 
egy eleje, ami hasítva van, egy hát, a két ujj, amit bevarnak az 
egyenes nyakkivágásba, hónaljpálha segítségével, ami úgy mint a 
nőknél, a kényelmes mozgást biztosítja. A vállat vállfolttal bélelik, a 
nyakkivágásba pedig gallért helyeznek. A férfi inget is ráncba szedik 
a nyakrészél, a vállnál és az ujj aljánál, a pallót is ráncolják. 


Gatya 


e A lábravalót vagy gatyát szárait egy szélből szabták, 
középre a szárak közé nagy 40-45 cm oldalú, 
négyzet alakú fenékrészt illesztettek, amelyet 
derékig eresztékkel toldottak meg. Alul, a szárak és 
fenékrész közé még egy-egy háromszög alakú 
hegyes toldást is varrtak. A derekát visszaszegték, 
de régen nem húzták korcba, hanem egyszerű 
cigány boggal rögzítették, azaz a derékbőségből egy 
bogot kötöttek. 


" A gatya alapanyaga többnyire a kender vagy a 
szöszvászon. A hétköznapi gatyák általában a 
kendernek a csepüjéből készültek, amely igen 
kemény vászon volt, mosott állapotban megállt a 
lábán. Azonban volt finomabb vásznú alsónadrág is, 
ami kender szál, gyapjú később gyapott vegyítékből 
készült. 


Posztómellény 


e Ujabb, főként nyári viselet. 
Domokoson a fekete posztóból 
készült mellénynek nyakat 
varrnak, újabban nyakas lájbinak 
IS nevezik. A fekete 
posztómellényen barna anyagú 
(bőr) szegőt használtak díszként, 
a visszahajtott gallér peremén is, 
a kis oldalzsebeknél, valamint a 
lájbi nyílásánál a két elősarkot is 
bőrrel szegélyzik, 
megakadályozva a posztó 
kopását. A lapocka alatt kiskapus 
hajlítások, a vese tájékán két 
csat található. A mellény fekete 
zsinórral (vitézkötés) díszített, 


Posztóharisnya 


eA csikszentdomokosi ferfiviselet jellegzetessége, hogy a 
posztóharisnyára vitezkötesesen piros zsinórt varrnak, a 
zsebeknél apróbb mintájú, a harisnya elején, a combokra 
lenyúlóan nagyobb mintával. A szárak külső részén, a varrásnál 
ugyancsak piros szegőt használtak, az ellenzőkre pedig 
ugyanolyan színű vászonrátétet varrtak. 


e A harisnyát általában két zsebbel díszítik, régen azonban csak 
egy zsebet varrtak rá. Nagyon régen zsebet nem varrtak, hanem 
csak egy hasítékot vágtak, ezt díszítették. 


e A harisnya sajátos része az ellenző, amely a két szél elől 
összevart és a farcsoktoldás közé esik. Tulajdonképpen egy 
hasíték, amely alá téglalap alakú posztót tesznek. Domokoson 
bőrrel szegik be, háromszög alakú cakkenokkal, megakadályozva 
az ellenző kopását. A harisnya derekát ujjnyi szélesen behajtják 
és _ levarrják. Ez a levarrás alakítja ki a korcot, amelybe 

Egyéb ruházatok 


«A férfiak az ősz vége felé a mellényre rövid 
zekét vettek. Ennek mintázata általában 
megegyezik a mellény díszítésével. Tehát a 
lapocka fölötti kiskapuzás erre is jellemző. 


eFejfedónek nyáron kalapot, télen pedig 
báránybőr kucsmát hordanak. 


e Az ünnepi viselethez kemény szárú, fekete 
börcsizma tartozik, am a mindennapok 
viseletében ezt a bőrbakancs helyettesíti. 

Források 


e https://docplayer.hu/5527499-Hargita-megye-tanacsa.ht 
ml 

" nttos: www ordogkborda.ro/csikszentdomokosi-nepvisele 
e httos://www.lipinka.hu/tudastar/viselettar/felcsik/ 


e Gazda Klára, Haáz Sándor: Székelyek únneplóben 


e Kisné Portik Irén: Szépanyám szőtte, dédanyám varrta 
és hímezte 


